ועדת הכספים, כנסת 23, פרוטוקול מספר 192, 2020-12-01 11:45

משה גפני: שלום רב, אני מתכבד לפתוח את הישיבה.

משה גפני: על סדר-היום: הארכת הפטור על ניכוי הוצאות הנפקה בפקודת מס הכנסה.

משה גפני: אישרנו לפני שלוש שנים את הפטור.

משה גפני: אנו חושבים שזה חלק מהעניין, במיוחד לעת הזו.

משה גפני: אנו מבקשים להאריך את הפטור על ניכוי הוצאות הנפקה.

משה גפני: אילן פלטו, בבקשה.

אילן פלטו: תודה.

אילן פלטו: אילן פלטו, מנכ"ל איגוד החברות הציבוריות.

אילן פלטו: כפי שאמרת, לפני שלוש שנים אושרה הכרה בהוצאות הנפקה בתמיכה מסיבית של היושב-ראש הוועדה ובאישור ובתמיכת רשות המיסים ומשרד האוצר.

אילן פלטו: אני חושב שההשפעה של זה היא מאוד חיובית.

אילן פלטו: אנו רואים בשנים האחרונות ובמיוחד השנה – יש גידול בהיקף ההנפקות בבורסה בתל אביב.

אילן פלטו: כמובן איני יכול לומר שרק בגלל הכרה בהוצאות – כי הנפקות בבורסה הן תולדה של הרבה פרמטרים וגורמים אבל גם היא עוזרת ותומכת בנושא.

אילן פלטו: מבחינת העלויות, עשינו אומדן – כמובן, מאוד קשה לעשות אומדן מה העלות למשק בנושא.

אילן פלטו: לפי הערכות שלנו, מדובר בסדר גודל של השפעה ישירה של 30 מיליון שקל בשנה.

אילן פלטו: גזרנו מהיקף ההנפקות והערכה, כמה הוצאות ושיעור המס וכל מה שקשור בזה, אבל לדעתי, ברמה הכללית, כיוון שמדובר בעוד הנפקות ובעוד חברות ובעוד פעילות בבורסה בעוד מס רווחי הון, שרשות המיסים גובה מפעילות בבורסה, להערכתי בשורה התחתונה לא מדובר בכלל בעלות ואולי אפילו בתוספת הכנסות למדינה.

אילן פלטו: כמובן אין לי הנתון הספציפי הזה.

אילן פלטו: אני מניח שאם תבקשו כמה הכנסות, מרשות המיסים, יש גידול כמעט בטוח השנה מההכנסות האלה.

אילן פלטו: לכן אני מבקש להאריך את זה - אם היה אפשר לעשות את זה הוראה קבועה - מה טוב, אבל גם אם ההארכה היא לעוד שלוש או חמש שנים, נשמח מאוד.

אילן פלטו: אסור בשעה הזאת לפגוע בפעילות הכלכלית במשק.

אילן פלטו: זה יהיה סוג של העלאת מיסים בשעה הזאת.

משה גפני: תודה.

משה גפני: מיקי לוי.

מיקי לוי: תודה.

מיקי לוי: הוא לקח לי כמעט את כל הפתיח ולכן אצטמצם.

מיקי לוי: נכון שבפעם הקודמת היה לנו קשה לעשות את העניין הזה, אבל היו זמנים אחרים.

מיקי לוי: עת קורונה היא.

מיקי לוי: לכן אני מבקש להמשיך את הוראת השעה ולהכיר בהוצאות ההנפקה לחברות בבורסה.

מיקי לוי: אנחנו מעוניינים בהנפקה בבורסה כדי להחיות את הבורסה ולהגדיל את ההשקעות בה.

מיקי לוי: מדינת ישראל מקבלת מיסים מההשקעות בבורסה, מהרווחים.

מיקי לוי: הכסף הזה הוא יחסית קטן.

מיקי לוי: זה לא הזמן להטיל מיסים.

מיקי לוי: יש לעודד את המשק ולא להגביל אותו.

מיקי לוי: זה סוג של מס.

מיקי לוי: נכון שהוא לא מס ישיר אלא מס עקיף, אבל אם אנו רוצים לעת הזו, לשנתיים שלוש הקרובות, לתת למשק לפרוח - אסור להטיל מיסים באשר הם.

מיקי לוי: אני נגד זה.

אופיר כץ: תודה.

אופיר כץ: גיא, רשות המיסים.

גיא גולדמן: אנו מודעים לזה שזה לא הזמן הטוב ביותר להתנגד להטבות מס – יש משבר וכולם פיתחו סוג של התמכרות להמשך הדברים האלה, אבל כן נציג את העלות של המשך מתן ההטבה.

גיא גולדמן: לטעמי, אחד הדברים שהוועדה צריכה להתמקד בהם, והשר כמובן, זה שאלה פשוטה, האם ללא ההטבה הזאת יש בעיה בהנפקות, ואם ניתנת ההטבה, זה משחרר חסם ויש הנפקות.

גיא גולדמן: יש לנו נתונים על זה.

ינון אזולאי: ב-2016 היו שלוש חברות שהנפיקו מניות.

ינון אזולאי: ב-2017 זה קפץ ל-14.

ינון אזולאי: ב-2017 קפץ ל-14 חברות.

ינון אזולאי: כמה יש היום?

גיא גולדמן: אומר שיש הטבה קיימת קבועה לחברות תעשייתיות.

גיא גולדמן: הוראת השעה ניתנה לכל חברה שמנפיקה.

גיא גולדמן: זו התוספת.

אייל לב ארי: מה זה חברה תעשייתית?

אייל לב ארי: שהפעילות שלה היא ייצורית?

אייל לב ארי: לא הכנת אריזות ודברים כאלה.

גיא גולדמן: השוק יודע מצוין מה חברה תעשייתית ומה לא.

ינון אזולאי: יש הגדרה?

גיא גולדמן: פעילות ייצורית.

שלומי פיליפ: אני אציג – שלומי פיליפ, רשות המיסים.

שלומי פיליפ: אני מנהל מחלקת עלויות חקיקה ברשות.

שלומי פיליפ: אילן, צר לי לסתור אותך בשני דברים.

שלומי פיליפ: אחת, מספר החברות שהנפיקו בשנים האחרונות.

שלומי פיליפ: בשנת 2017 – זו השנה שקדמה לחקיקה המדוברת – בשנה זו, לפי נתוני הבורסה לניירות ערך בתל אביב הונפקו מניות של 243 חברות.

שלומי פיליפ: בשנת 2018 – 170.

שלומי פיליפ: אני מדבר על סך כל ההנפקות של כל החברות, ו-187 ב-2019.

שלומי פיליפ: כלומר 243, 170, 187, ועד היום ב-2020 229.

שלומי פיליפ: זה קצת מתקרב לסדרי הגודל של 2017.

שלומי פיליפ: כלומר ההטבה הזו לא היא זו שהביאה לגידול במספר החברות.

אילן פלטו: אתה לא יכול לדעת.

אילן פלטו: יש גידול.

שלומי פיליפ: אני משער שהגידול במספר החברות שהנפקיו החל מ-2017 ולא החל מ-2018, שזו השנה שהחוק מתחיל איתה, זה בגלל השינויים שנעשו מבחינה רגולטורית וההקלות הרגולטוריות שביצעו רשות ניירות ערך, הבורסה לניירות ערך עצמה שהקלה בדברים כאלה ואחרים.

שלומי פיליפ: זה מה שהביא את הגידול היפה החל משנת 2017.

שלומי פיליפ: לעניין העלות, החישוב שלנו – אנחנו די מוגבלים, כי החברות מגישות בדיליי את הדוחות הכספיים לצורכי מס.

שלומי פיליפ: אז אם אנחנו היום ב-2018, חברות גדולות בורסאיות לא הגישו את הדוחות של 2019.

שלומי פיליפ: יש הדוחות של 2018.

שלומי פיליפ: מגזרת הנתונים שלהם אנחנו יכולים לומר שהמקסימום של העלות זה 100 מיליון שקל לשנה, אבל זו לא העלות הריאלית כי יש חברות שהגישו את הדוחות ואז אנחנו נתאים בהתאם את העלות, אבל העלות המקסימלית נכון לעכשיו היא 100 מיליון שקל לשנה.

שלומי פיליפ: לגבי כל החברות שהנפיקו בשנים 2018, 2019 ו-2020, ממוצע לאורך כל השנים האלה - - -

מיקי לוי: זאת התוצאה.

שלומי פיליפ: זו התוצאה הסופית, שנגזרת מהסכום כפול השיעור – עלות ההנפקה, שיעור כזה או אחר.

שלומי פיליפ: אם זו הנפקה משנית, אחוז יותר נמוך.

שלומי פיליפ: אם זו הנפקה של מניות – עלות יותר נמוכה.

שלומי פיליפ: שיעור המס – בהנחה שהחברה מרוויחה.

שלומי פיליפ: אם היא לא מרוויחה, היא מפסידה - אני לא לוקח את העלות הזאת.

שלומי פיליפ: כפי שאמרתי, אין לי כרגע הנתונים בפועל.

שלומי פיליפ: לגבי החברות התעשייתיות, קיזזנו את השליש-שליש-שליש במהלך שלוש שנים, כלומר אם יש חברה תעשייתית שהנפיקה ב-2018, קיזזנו מהעלות את השליש מהעלות ב-2018 לגבי אותה חברה, כי בבסיס התקציב יש חוק שאומר שחוק עידוד תעשייה ומיסים, שמתיר לחברות האלה ממילא, בלי קשר לחוק הזה, לנכות את ההוצאות- - -

ינון אזולאי: 100 מיליון זה כולל?

רם בן ברק: אם יש לי חברה ואני רוצה להנפיק אותה, אני יכול להנפיק בארץ וגם בניו יורק.

רם בן ברק: בניו יורק יעלה לי כמו בארץ?

מיקי לוי: לא ככה.

מיקי לוי: האם יש שם הכרה בהוצאות ההנפקה?

מיקי לוי: זה מה שהוא שואל.

שלומי פיליפ: ככל שהכספים מגיעים ממשקיעים חיצוניים לישראל, ההוצאה מוכרת בשוטף.

אילן פלטו: אתה לא עונה על השאלה כי ההוצאה היא הוצאה לעורכי דין, לחתמים.

אילן פלטו: לא קשור למשקיעים עצמם.

אילן פלטו: היא הוצאה לביצוע ההנפקה – לחתמים, לרואי החשבון.

אילן פלטו: זו ההוצאה.

שלומי פיליפ: היא נגזרת בדרך כלל מההיקף הכולל של גיוס הון המניות – בדרך כלל זה עם תוספת של אופציות.

מיקי לוי: כמה אתם מוכנים לבוא לקראתי?

שלומי פיליפ: אני בא לתת את הנתונים.

משה גפני: גיא, למה אתם מוכנים?

שלומי פיליפ: המודל שאנו עושים הוא סטטי.

שלומי פיליפ: הוא מודד רק את השינוי הזה.

שלומי פיליפ: בדרך כלל לא הולכים לנדבכים נוספים.

משה גפני: מה אתם מציעים?

משה גפני: אנחנו רוצים להאריך.

גיא גולדמן: נעשה דיון אצלנו עם גורמי המקצוע.

מיקי לוי: עוד שלושה שבועות זה נגמר.

מיקי לוי: שלחתי את זה לפני חודש.

משה גפני: אני מבקש להאריך את זה בשלוש שנים, את אותו דבר שהיה בפעם הקודמת, להאריך את המועד.

משה גפני: אני מבקש להצביע על זה.

משה גפני: גם תנו לי תשובה על נושא הצהרונים.

משה גפני: אנחנו מבקשים להאריך את זה – דיברת עם שר האוצר?

אורית שרייבר: לא.

משה גפני: ומה אומר שר האוצר?

משה גפני: שהוא עושה צו?

גיא גולדמן: נעשה דיון אצלנו.

ינון אזולאי: הוא לא אמר את זה.

ינון אזולאי: הוא לא אמר שתעשו דיון אצלכם.

משה גפני: נמצא את הדרך.

משה גפני: אנחנו מבקשים שהשר ייתן צו כפי שאמרה הגברת מהרשות לניירות ערך.

משה גפני: זה העיתוי, זה באמת כאילו אנחנו שמים מיסים חדשים, שלוש שנים זה מתנהל ככה.

משה גפני: אני מבקש שזה יתנהל ככה.

משה גפני: אני מביא את זה להצבעה.

משה גפני: מי בעד הארכת הפטור על ניכוי הוצאות הנפקה בפקודת מס הכנסה – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד הארכת הפטור – פה אחד הארכת הפטור אושרה.

משה גפני: אתה יכול לתת לי תשובה עד שאקבל תשובה ממנכ"ל משרד הביטחון, זה גם טוב.

משה גפני: אגף התקציבים, בבקשה.

אביגיל ונקרט: אני רוצה להמשיך את מה שנאמר על ידי רשות המיסים.

אביגיל ונקרט: אכן יש סימני שאלה לגבי האפקטיביות של הצעד הזה, האם הוא אכן הגדיל את היקף ההנפקות בבורסה.

אביגיל ונקרט: אנחנו לא בטוחים בכך.

אביגיל ונקרט: מעבר לכך, הארכת החוק יש לה עלות תקציבית, אובדן הכנסות של כ-100 מיליון שקלים.

אביגיל ונקרט: בשלב הזה אין מקור תקציבי.

משה גפני: אז צריך לגייס 50 חברי כנסת.

משה גפני: כל מה שנאמר קודם, התהליך הזה חוזר על עצמו.

משה גפני: אתם חוזרים על זה כל הזמן.

משה גפני: אתם חושבים שלא למדנו ליבה.

משה גפני: אמרתם שזה לא מביא הנפקת חברות חדשות.

משה גפני: אמרתם שזה לא מועיל, לא מוסיף כלום.

משה גפני: אם זה לא מוסיף כלום, אני יודע שזה לא עולה כסף.

משה גפני: הרי זאת הטענה.

משה גפני: איך פתאום הגעתם ל-100 מיליון שקל?

משה גפני: ואם הגעתם לזה, מעודד אותי שחייבים את זה, כי הפירוש, שיש חברות שמצטרפות לבורסה.

משה גפני: אצלנו אומרים – זה תרתי דסתרי.

שלומי פיליפ: יש חברות שהנפיקו ונהנו מההטבה.

שלומי פיליפ: היא אומרת שזה לא כמות החברות.

משה גפני: תודה.

משה גפני: אנחנו מודים לך.

משה גפני: אנו סבורים שוודאי לעת הזו, אבל גם בזמן רגיל, יש לנו עניין לעודד את זה.

משה גפני: זה התפקיד שלנו.

משה גפני: אני מקווה שהשר יהיה גם בעניין הזה.

משה גפני: אני חושב שלא אמרתם לו שאתם מקיימים דיונים.

משה גפני: תודה רבה, הישיבה נעולה.